./data/phi0474/phi003/phi0474.phi003.perseus-lat2.xml
' si diceret				iuratus, crederes? at quid interest inter periurum et mendacem?					qui mentiri solet, peierare consuevit  quem ego ut				mentiatur inducere possum, ut peieret exorare facile potero  nam qui				semel a veritate deflexit, hic non maiore religione ad periurium quam ad mendacium				perduci consuevit  quis enim deprecatione deorum, non conscientiae fide				commovetur? propterea, quae poena ab dis immortalibus periuro, haec eadem				mendaci constituta est; non enim ex pactione verborum quibus ius iurandum				comprehenditur, sed ex perfidia et malitia per quam insidiae tenduntur alicui, di				immortales hominibus irasci et suscensere consuerunt